**KOOSKÕLASTAMISLEHT**

Võtta 01.2011 istungi päevakorda.

..............................................

Ants Liimets

Linnasekretär

**Narva Linnavalitsuse korralduse eelnõule**

**„Ajutise komisjoni moodustamine"**

|  |  |  |
| --- | --- | --- |
| **Nimi** | **Amet** | **Kooskõlastus** |
| Aleksander Ljudvig | Abilinnapea |  |
| Pyotr Nyakk | Narva Linnakantselei nõunik |  |

Esitaja: Aleksander Ljudvig, abilinnapea

eelnõu

**NARVA LINNAVALITSUS**

# KORRALDUS

**Narva 2010 nr. ........**

**Ajutise komisjoni moodustamine**

1. **Asjaolud ja menetluse käik**

22.05.2009 oma otsusega nr 78 kinnitas Linnavolikogu riigihanke "Narva linnale sobivate ruumide rentimine hooldekodu vajadusteks" tulemusi. Edukaks pakkujaks oli OÜ Castnix Invest, millega Linnavalitsus sõlmiski hooldekodu ruumide üürilepingu. Peale lepingu sõlmimist hakkas OÜ Castnix Invest tegelema tulevase hooldekodu projekteerimisega. Vahetu projekteerija on Astlanda Ehitus OÜ. Projekteerimise käigus soovitakse teada kohaliku omavalitsuse arvamust paljudes küsimustes ja detailides ning tahetakse kooskõlastust. Hooldekodu ruumide projekteerimisele järgneb ka vajaliku varustuse ja seadmete loetelu ja nende paiknemise kooskõlastamine, samuti personali komplekteerimine ja muude jooksvate küsimuste lahendamine. Hooldekodu ruumide üürile võtmisele eelnevate küsimuste lahendamiseks on vaja moodustada ajutine komisjon.

**2. Õiguslikud alused**

Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva linna põhimääruse punkti 5.7.3 alusel moodustatakse linnavalitsuse ajutisi komisjone linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.

**3. Otsus**

Moodustada Narva Linnavalitsuse hooldekodu ruumide üürile võtmisega seotud küsimuste lahendamise komisjon koosseisus:

|  |  |  |
| --- | --- | --- |
| Aleksander Ljudvig | - | Narva abilinnapea, komisjoni esimees |
| Galina Vologdina | - | Narva linna Sotsiaalabiameti direktori k.t, aseesimees |
| Tatjana Zelenjajeva | - | Narva linna Sotsiaalabiameti vaneminspektor |
| Andrei Antonov | - | Narva Linnaarstiteenistuse juhataja |
| Peeter Tambu | - | Narva linna Arhitektuuri- ja Linnaplaneerimise Ameti peaarhitekt direktori ülesannetes |

**4. Rakendussätted**

1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
2. Käesolev korraldus jõustub seadusega sätestatud korras.

Tarmo Tammiste Ants Liimets

Linnapea Linnasekretär